
PËR PËRCAKTIMIN E INSTITUCIONIT PËRGJEGJËS PËR MBIKËQYRJEN DHE KONTROLLIN E PRODHIMIT, IMPORTIMIT, EKSPORTIMIT, RUAJTJES, TREGTIMIT DHE PËRDORIMIT TË PRODUKTEVE PLEHËRUESE

Në mbështetje të nenit 100 të Kushtetutës dhe të nenit 22, të ligjit nr. 17/2020, “Për produktet plehëruese”, me propozimin e ministrit të Bujqësisë dhe Zhvillimit Rural, Këshilli i Ministrave

VENDOSI:

1. Caktimin e Autoritetit Kombëtar të Ushqimit si institucioni përgjegjës për mbikëqyrjen dhe kontrollin e prodhimit, importimit, eksportimit, ruajtjes, tregtimit dhe përdorimit të produkteve plehëruese.
2. Ngarkohen Ministria e Bujqësisë dhe Zhvillimit Rural dhe Autoriteti Kombëtar i Ushqimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

